User:Gualnam

=Gualnam=

Gualnam pen Behmin hi. Zomi te in nam leh phung kinei ciat hi. Mi hing i hih nak leh, singhawm sung pan in a piang kuamah ki om lo a, Pu leh pa khanggui zom in khian ki ka suk suk hi. Zomi te mun leh gam, i tenna a ki gam lat ciangin, midang dan in a kinei, lungngal mahmah te i hihi. Tanglai pek pan in, behmin tuamtuam na ki nei ciat hi. Zomi te lah ah, beh min, nam 50 val kinei hi. Tu dong na ngawn in, beh min aphuak phuak i om lai hang in, Nidang lai a ipu ipa te in a zat uh, Nampi, guipi, phungpi beh min te a om ngiat mah ahihi.

Gualnam te'Dan Gualnam te pen, Nampi te in ka ki ciamteh uh hi.

Gualnam galhang, Gualnam namlian, Gualnam Thukhual te ka hi uh hi. "Gualnam manglai khahpi lei te" ci in ong kigen hi. Guite' manlai, Gualnam manlai, Sukte manlai cih hun te sung ah na en kik in. Gualnam te pen, a gui a zam leh a dawn a pak a vek in, mipi lungsim pua hi. Namneu tatdan te a deihlo te ka hi uh hi.

1. Thu khensat ciangin, lelop ngaihsut lo, tomthu hi lo, thusau en kawm a thu khensat te ka hi uh hi.

2. Tua tawth kizui in, nawh hih saisai lo in, 'ol tak leh kiptaka' a thu a sem te ka hi uh hi.

3. Tu tawm a thu leh, sisan hat man a, nawhsa tak a thu khin pah daidai cih te ko tawh kituak lo hi.

4. Thu khat khindaih phial a a om khit teh dam tak in a sutt kik leh a leh pan te ka hi uh hi.

5. Tha khat thu in a kingahpah lo na hamsa, thu laigil te hatkat tak leh, hanciam tak a a luai zo te ka hi uh hi.

6. Gualnam te annek ciangin, tutphat tokhom kai in la a atu nuam te ka hi kei uh hi. Gualnam numei khat annek ding ciangin, tutphah khat na pia kei in.

7. Gualnam te ka lungtang uh, ciip in nem hi. Mi hasa a siatna tawh a zawh sawm te ka hi kei uh hi. Phattuam na ding a donpih den, mi a khual, mi a tampi aa ding in nasa in muh zahzah tawh a panpih den Ngeina leh Dan hoih ka nei uh hi.

8. Thu khinkai khit ciangin a semkhia pan te ka hi mah bang un, munkhat khat te ah ka zekai na mun uh zongh om thei hi.

Gualnam beh min pen, a min dang in alo kawikawi om hi. Tua min dang te lak ah, 1. Gulnam 2. Hualnam 3. Khualnam 4. Gualhaang, cih bangh in, a kilo kawikawi minneu te a kizatna mun om hi. A vekpi in a kibang behkhat mah ahi hi.

Gualnam behsung apan in Namneu behka pawl khat 1. Mitsuum 2. Luisukh 3. Laisung 4. Gualnam bawmkhai cih te leh a dang dang om lai hi. A vek mah in, Gualnam ahi hi.

by: ZamSianSang Gualnam, Nampi ''Hih Gualnam beh sung ah, Gualnam a hih laisim te in, a kicing in nong puah sak na ding uh kong thumm hi. Gualnam beh na hih kei leh zongh, ong simsak thei veve hi teh;''